CELEX: 32021D0113
Language: bg
Date: 2021-01-25 00:00:00
Title: Решение (ЕС) 2021/113 на Съвета от 25 януари 2021 година за сключване на Споразумението под формата на размяна на писма между Европейския съюз и правителството на островите Кук относно удължаване на срока на действие на Протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук

2.2.2021   
               
               
                  BG
               
               
                  Официален вестник на Европейския съюз
               
               
                  L 36/3
               
            
         РЕШЕНИЕ (ЕС) 2021/113 НА СЪВЕТА
         от 25 януари 2021 година
         за сключване на Споразумението под формата на размяна на писма между Европейския съюз и правителството на островите Кук относно удължаване на срока на действие на Протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43 във връзка с член 218, параграф 6, втора алинея, буква а), подточка v) от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     Съгласно Решение (ЕС) 2020/1545 на Съвета (2) Споразумението под формата на размяна на писма между Европейския съюз и правителството на островите Кук относно удължаване на срока на действие на Протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук, изтичащ на 13 октомври 2020 г. (наричано по-нататък „споразумението под формата на размяна на писма“), беше подписано на 13 ноември 2020 г., при условие че бъде сключено на по-късна дата.
                  
               
                     (2)
                  
                  
                     Целта на споразумението под формата на размяна на писма е да се осигури възможност на Съюза и на островите Кук да продължат да си сътрудничат в насърчаването на политиката на устойчиво рибарство и отговорното използване на рибните ресурси във водите на островите Кук, както и да се позволи на корабите на Съюза да извършват риболов в тези води.
                  
               
                     (3)
                  
                  
                     Споразумението под формата на размяна на писма следва да бъде одобрено,
                  
               ПРИЕ НАСТОЯЩОТО РЕШЕНИЕ:
         
            Член 1
            Одобрява се от името на Съюза Споразумението под формата на размяна на писма между Европейския съюз и правителството на островите Кук относно удължаване на срока на действие на Протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук (3).
         
         
            Член 2
            Председателят на Съвета извършва от името на Съюза нотификацията, предвидена в точка 6 от Споразумението под формата на размяна на писма (4).
         
         
            Член 3
            Настоящото решение влиза в сила в сила в деня на приемането му.
         
         
            Съставено в Брюксел на 25 януари 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Одобрение от 14 декември 2020 г. (все още непубликувано в Официален вестник).
         
            (2)  Решение (ЕС) 2020/1545 на Съвета от 19 октомври 2020 г. за подписването, от името на Съюза и временното прилагане на споразумението под формата на размяна на писма между Европейския съюз и правителството на островите Кук относно удължаване на срока на действие на Протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук (ОВ L 356, 26.10.2020 г., стр. 7).
         
            (3)  Текстът на споразумението под форма на размяна на писма е публикуван в ОВ L 356 от 26 октомври 2020 г.
         
         
            (4)  Датата на влизане в сила на споразумението под формата на размяна на писма ще бъде публикувана в Официален вестник на Европейския съюз от генералния секретариат на Съвета.